Toortsie se Toeka Tokkel oor Vuurwerke – toortsie.com
Toortsie se Toeka Tokkel oor Vuurwerke
Maart 23, 2016 Maart 23, 2016 ~ Toortsie
Ons het ‘n lewendige gesin, ‘n vurige een, vuurwerke is nie ‘n heel vreemde konsep in ons huis nie. Genadiglik gaan die vuurwerke weer oor ook en kan ‘n mens weer asemhaal daarná en die lewe weer normaal verloop. Die vuurwerke is oor en verby.
Tog het ek ook al ervaar hoe ‘n oorlog dreig, en dreig en dreig, daar nie eintlik vuurwerke kom nie, dis eerder ‘n koue oorlog oor dae en weke en maande en sou daar wel ‘n ontploffing wees, die kouete aangaan en aangaan … dis genoeg om enige iemand te versmoor.
Watter een die beste is, weet ek nie, maar ek sal gek word in ‘n koue oorlog situasie. Totaal gek. Dis demoraliserend. Gee maar vir my die vuurwerke wat ontplof dat die krisis kan uitwoed en die lewe kan aangaan. Onthou, ‘n koue oorlog is nie ‘vrede’ nie.
Die ánder vuurwerke is Nuwejaar se vuurwerke. ‘n Klapper kan ek nie vat nie, van kinderdae af al nie. Ek word g a t v o l vir die bure se kinders wat al op oukersaand begin klappers skiet tot omtrent op 8 Januarie en my hond die hele tyd in ‘n angstoestand het. Net sodra sy weer rustig is, dan is daar weer een of ander kind wat ‘n klapper te veel het. Ek het al lankal geleer dat dit nie help om met hulle te probeer praat nie, dis soos olie op die vuur. Tog het ek een keer behoorlik ontplof … gaan lees maar daar. En het jy nie raad met die rasers langs jou op oujaarsnag nie, lees maar hier.
Tog is dit nou al ‘n jarelange instelling dat ons oujaarsaand saam met sekere vriende braai, ons braai al sedert ons universiteitsjare saam op oujaarsaand. Dan, so van kwart voor 12 af kyk ons die ‘vuurwerke’. Sommige jare voel ek dis net ‘n spul rook en geraas, maar party jare is dit pragtig en word daar regtig uitsonderlike vuurwerke afgeskiet.
Die nuwejaar wat egter vir my uitstaan, was toe ons in Perth was op nuwejaar. Daar was ‘n ordentlike vuurwerkvertoning soos net ‘n wêreldstad dit kan doen, nie sommer net ‘n klomp mense wat almal hulle eie vuurwerke afskiet soos wat hulle lus het nie. Wat ‘n belewenis!
Sterkte met al die vuurwerke!
Toortsie @ Finesse https://www.voelgoed.co.za/blog/blomme-van-geluk
Toortsie @ Finesse https://www.voelgoed.co.za/blog/n-beter-jy
Toortsie by Finesse:
Posted in Huwelik en Verhoudings,Toortsie se Toeka Tokkel stories	koue oorlognuwejaarstilstuipevuurwerke
‹ PreviousOupas en oumas en kleinkinders
20 thoughts on “Toortsie se Toeka Tokkel oor Vuurwerke”
Maart 23, 2016 om 8:09 vm
Gelukkig woon ons te ver van die beskawing af om die feesseisoen se klappers te beleef. In Gauteng was dit regtig ‘n pyn.
Maart 23, 2016 om 9:55 vm
Ons kry darem nie te veel vuurwerke in die voorstede nie, daar is heelwat georganiseerde vuurwerke. Sydney se nuwejaarsvuurwerke is seker die beste in die land. Ons kyk dit altyd op TV. Baie geluk met die Finesse insluiting van jou blog!
Maart 23, 2016 om 10:29 vm
Maart 23, 2016 om 1:47 nm
Die mooiste vuurwerke wat ek nog gesien het was in Brisbane..lyk my die Aussies doen goed in hierdie afdeling.
Ek stem saam…koue oorlog is verwoestend!
Maart 23, 2016 om 2:32 nm
Beslis op beide! 🙂
Maart 23, 2016 om 4:34 nm
Stem saam koue oorlog…. maar ook nie lief vir vuurwerkvertonings in die huis nie. Hou van vrede 🙂
Maart 23, 2016 om 6:41 nm
Ek is ook nie life vir vuurwerkvertonings in die huis nie, maar dis stukke beter as die stilte en stilte en stilte …
Maart 23, 2016 om 7:50 nm
Wens mens kan die klank laat verbied
Maart 23, 2016 om 7:52 nm
Sies tog die honde raak so bang.
Maart 24, 2016 om 8:15 vm
Hier het hul ook georganinseerde vuurwerke. In Wellington word dit in die hawe gedoen. Die water gee nog n ekstra effek daaraan. Ek haat ook die “back yard blasters” wat alles wat hond en kat bang maak. Dankie vir jou deelneem. Lyk of net jy vuurwerke het. (Ek toets net my link. As hy nie werk nie haal hom asb uit as jy nie omgee nie. ) I scrap 2
Maart 24, 2016 om 8:23 vm
Link werk. Ek het darem gelukkig nie aldag vuurwerke nie. 🙂
Maart 24, 2016 om 10:04 nm
Ek is bly die link werk want as ek met A-Z blogging begin gaan ek op mense van buite af kommentaar lewer dan moet hul na my blog to kan inskakel. Ja wat, vuurwerke is ook maar net soms rerig nodig in n normale lewe.
Maart 25, 2016 om 6:51 vm
Wat is die A tot Z van blogging?
Maart 25, 2016 om 10:24 vm
Dis net vir die maand April en elke dag doen jy n pos wat met die letter van die dag begin. Net Sondae is daar nie n letter nie. http://www.a-to-zchallenge.com/p/what-is-blogging-from-to-z.html
Ek wil sommer sam met Eng deel n Afr deel bysit van my eie!
Maart 25, 2016 om 1:07 nm
Ek gaan dit doen, maar in my eie tyd.
Maart 25, 2016 om 9:18 nm
Dit is n lekker uitdaging. Wat dit lekker maak is dat mens dit nog aan n tema kan koppel ook. My Fotografie gaan my hoof idee wees
Maart 25, 2016 om 9:33 nm
Myne sal seker verskil van dag tot dag. Hoop ek! 🙂 Ek raak gou verveeld.
Maart 26, 2016 om 5:36 vm
Beste is ek loop nou al en uitdink wat ek by watter letter kan gebruik. My kop is klaar suf gedink. Ek dink ek moet n breek van rekenaar maak. Raak al weer meer en meer behep en dit is nie die ideale nie.
Maart 26, 2016 om 6:52 vm